b'\n_START_ARTICLE_\n\xc5\xbdmogus su kino kamera\n_START_SECTION_\nAp\xc5\xbevalga\n_START_PARAGRAPH_\n\xe2\x80\x9e\xc5\xbdmogus su kino kamera\xe2\x80\x9c neabejotinai yra avangardo stiliaus filmas ir pabr\xc4\x97\xc5\xbeia, kad filmuoti galima bet kur. Pavyzd\xc5\xbeiui, filme sumontuojama scena, kurioje operatorius ruo\xc5\xa1iasi filmuoti stov\xc4\x97damas ant stacionarios kameros, kitoje scenoje operatorius stovi alaus bokale, tre\xc4\x8dioje scenoje rodoma i\xc5\xa1 lovos atsik\xc4\x97lusi ir besirengianti moteris, netgi rodomas gimdymas ir kaip k\xc5\xabdikis i\xc5\xa1ne\xc5\xa1amas prausimui._NEWLINE_Vertovo mintis apie filmavimo neribotum\xc4\x85 ir nepastebimum\xc4\x85 dar tuo metu nebuvo teisinga\xc2\xa0\xe2\x80\x93 nors kameras ir buvo \xc4\xafmanoma pastatyti bet kur, ta\xc4\x8diau jos i\xc5\xa1likdavo pastebimos. Jos buvo per didel\xc4\x97s, kad b\xc5\xabt\xc5\xb3 lengvai paslepiamos, ir veik\xc4\x97 per garsiai, kad i\xc5\xa1likt\xc5\xb3 pasl\xc4\x97ptos. Kad nufilmuot\xc5\xb3 scenas, naudodami pasl\xc4\x97pt\xc4\x85 kamer\xc4\x85, Vertovas ir jo brolis Michailas Kaufmanas (filmo bendraautorius) tur\xc4\x97jo nukreipti filmuojamo subjekto d\xc4\x97mes\xc4\xaf kuo nors, veikian\xc4\x8diu dar garsiau negu filmuojanti kamera._NEWLINE_Filme yra rodomos kelios akivaizd\xc5\xbeiai suvaidintos scenos, pavyzd\xc5\xbeiui, moters, atsik\xc4\x97lusios i\xc5\xa1 lovos ir besiruo\xc5\xa1ian\xc4\x8dios dienai, arba \xc5\xa1achmat\xc5\xb3 fig\xc5\xabr\xc4\x97li\xc5\xb3 sust\xc5\xabmimo \xc4\xaf lentos vidur\xc4\xaf (\xc5\xa1i scena buvo rodoma atvirk\xc5\xa1tine tvarka taip, kad \xc5\xa1achmat\xc5\xb3 fig\xc5\xabr\xc4\x97l\xc4\x97s i\xc5\xa1 kr\xc5\xabvos viduryje atsistoja \xc4\xaf savo pozicijas). Filmas buvo kritikuojamas d\xc4\x97l suvaidint\xc5\xb3 scen\xc5\xb3 ir absoliutaus eksperimentavimo, kuris tikriausiai kilo d\xc4\x97l filmo re\xc5\xbeisieriaus pasipiktinimo d\xc4\x97l fikcini\xc5\xb3 film\xc5\xb3 k\xc5\xabrimo kaip naujo \xe2\x80\x9eopiato mas\xc4\x97ms\xe2\x80\x9c.\n_START_SECTION_\nK\xc5\xabrimas\n_START_PARAGRAPH_\nFilmo \xe2\x80\x9e\xc5\xbdmogus su kino kamera\xe2\x80\x9c, kuriame vaizduojamas kasdienis sovietinio miesto gyvenimas, filmavimas u\xc5\xbetruko trejus metus ir vyko keturiuose miestuose: Charkove, Kijeve, Maskvoje ir Odesoje.'